**ОТЧЕТ ЗА ДЕЙНОСТТА**

**НА НЧ „НАДЕЖДА-1926” - с. ГЕРГЕВЕЦ ЗА 2021 г.**

През отчетния период, Читалище, Кметство и Пенсионерски клуб работихме заедно и с общи усилия подобрихме резултатите си в това – българските традиции и обичаи да пребъдат в бъдеще.

Освен текущите задачи положихме усилия при провеждане на мероприятия да бъдат включени не само членове на читалището, а и други хора от селото. Така се подобри работата по организацията и провеждането на различни чествания и мероприятия. Положихме усилия за включване на по-голям брой участници в тях.

В хронологичен ред ще посоча отбелязаните съвместно традиционни празници.

**21 Януари – „Бабин ден”:** Поради епидемиологичната обстановка от Ковид 19 тържественото събиране се отложи.

**14 Февруари – „Трифон Зарезан” или Деня на лозаря –** традиционен български празник. За съжаление и този празник не беше отбелязан по същата причина.

**1 Март:** С направените мартенички от децатата към Читалището окичихме малки и големи, което им донесе много радост и настроение.

**3 Март:** По случай най-големият национален празник освобождението на България от турско робство бяха поднесени венец и цветя в знак на почит и уважение към загиналите за свободата на страната ни.

**8 Март:** Групадеца „Сръчни ръце” от НЧ „Надежда – 1926” изработиха картички, за да зарадват своите майки за празника.

**25 Март:** Читалище и Кметство обявихме онлайн конкурс за Велик ден. Включиха се много участници и всички бяха наградени.

Заради извънредното положение обявено в страната честванията и празниците бяха провеждани в ограничен състав, съобразени със заповедите на Министъра на здравеопазването.

**5 Май:** Няколко деца от Читалището ни взеха участие във Великденски онлайн конкурс в с. Бяла.

**6 Май – „Гергьовден”:** Под ръководството на Кмета и с участието на хора от селото се извърши водосвет пред новостроящата се църква. Осветен беше курбан и раздаден на дарители и жители на селото.

**24 Май –** **Ден на светите братя Кирил и Методий, на българската азбука, просвета и култура и на славянската книжовност,** децата положиха цветя и венец пред портрета на Славянските братя пред Кметството.

**29 Май:** Библиотеката при Читалището обнови библиотечният си фонд с нови книжки, които се изучават от децата в училище.

**1 Юни - Денят на детето:** За празника бяхме поканени от НЧ „Светлина” – с. Самуилово заедно да отпразнуваме празника. Група деца от нашето читалище взеха участие в празника. Децата пяха, танцуваха, играха, получиха и награди.

**2 Юни - Денят на Христо Ботев и загиналите за свободата на България и празник на Читалището:** С децата към Читалището направихме венци и ги поднесохме с почит и уважение пред плочата на Ал. Чендов – най-малкият четник от Ботевата чета. По традиция се положиха цветя и пред родната къща на Чендов в гр. Сливен. Както в цялата страна, така и в нашето село в 12 ч. се пусна сирена, за да се оповести отдаването на почит към Ботев и загиналите за свободата на България. Имаше и тържествена заря.

**24 Юни:** Певческата група към Читалището се включихме на Еньовско хоро на площада в гр. Сливен. С хора, песни и танци се отбеляза празника Еньовден.

От 12 Юли до 16 Юли – Занимания на децата по интереси. Четени на книжки, опознаване на автори. Игри и забавления.

**27 Юли:** За празника „Златна праскова” в с. Гавраилово беше организиран конкурс за рисунка на тема праскови. Деца от нашето читалище участваха и бяха наградени.

**31 Юли:** Певческата група взе участие във Фестивал „Етносите, багрите и Котленския килим” – гр. Котел.

**29 Август:** Певческата група към Читалището участва в Петия Фолклорен събор „Богородична стъпка” в Стара Загора. Както винаги се представихме много добре.

За периода Юни, Юли и Август децата периодично посещаваха библиотеката, вземаха книжки за прочит от дадените им списъци за литература, която да бъде прочетена през лятната ваканция.

**1 Септември:** С участието на децата „Сръчни ръчички” изработихме различни шаблони с декорации, картички и рамки за снимки.

**6 Септември** – Съединението на България с Източна Румелия и

**22 Септември** – Деня на независимостта на България отбелязахме с аранжиране на табла.

**1 Октомври:**  Итази година поради пандемията от Ковид-19 нямаше тържествена вечеря за празника на възрастните хора, но Кмета на селото отново организира доброволци от Кметството, Читалището и Пенсионерския клуб, които посетиха по домовете на всички пенсионери и почерпиха с топъл обяд и картичка за празника.

**За Денят на народните будители като** секретар на читалището бях наградена с награда „Будител на младото поколение” за 2021 г. от г-жа Дора Куршумова – Председател на Обществен дарителски фонд. Бях много изненадана, но пък се чувствам удовлетворена от работата си и оценена за това, което правя. Благодарна съм на всички, които сте до мен, които ме подкрепяте. Без вас нямаше да се получат желаните резултати. Тази награда е голямо признание за мен, за което сърдечно благодаря!

**2 Ноември:** Участие взехме и във Фото-конкурс „Златна есен” в с. Ковачите с есенна картина и бяхме наградени.

**8 Ноември:** Представители от нашето Читалище взехме участие в Онлайн Конкурс на тема: „Красотата на хората днес, обогатена от багрите на народната носия и плодородието на есента”, който беше организиран от Читалището в с. Самуилово. Всички участници бяха наградени.

**5 Декември**: Нашето читалище организира онлайн фото-конкурс за Коледна декорация – картичка или рисунка. Според най-много брой харесвания бяха наградени 3-ма от участниците. За всички останали имаше грамоти и награди.

**14 Декември:** Детската Коледарска група при Читалището ни се включиха в Коледен фото-конкурс организиран от НЧ „Отец Паисий-1926” – гр. Сливен. Получихме и награди.

**24 Декември** – Детската коледарска група към Читалището по традиция обходиха домовете на селото ни в нощта срещу Коледа при спазване на противоепидемиологичните условия.

И тази година макар и тежка за всички ни, поради пандемията от Ковид 19, читалищната дейност се осъществяваше ту онлайн, ту присъствено при спазване на всички мерки за сигурност.

Като цяло можем да отчетем годината като добра при условия на епидемиологична обстановка, но нещото от което най-сме доволни е това, че успяхме с наши средства и общи усилия да направим освежаване на кино-салона и сцената. Постигнахме желания резултат, сега е чисто, уютно и подредено.

През 2022 г. усилията ни ще бъдат насочени в изпълнение на целите и задачите заложени в плана на Читалището, надграждане на всичко постигнато, увеличаване броя на читателите в библиотеката, и ремонт на голямата зала до кино-салона.

Благодаря на всички, които са участвали в мероприятията, на тия, които са ни подкрепяли в работата! Благодаря на Кмета и Пенсионерския клуб затова, че бяха до нас и с общи усилия постигаме добри резултати. Нека да продължаваме в тоя дух!

Председател:

с. Гергевец Секретар:

31.12.2021 г.